 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኢትዮጵያ ንግድብ ሕዳሰ ብማይ ክትመልኦ ከምእትጀምር ኣፍሊጣ 12 ጉንቦት 2020 ምንጪ ስእሊ, GRAND ETHIOPIAN RENAISSANCE DAM ኢትዮጵያ ነቲ ኣብ ምውዳእ ገጹ ተቃሪቡ ዘሎ ግድብ ሕዳሰ ከምቲ ዝተወጠኖ ኣብ ወርሒ ሓምለ ብማይ ክትመልኦ ከምእትጅመር መንግስቲ ገሊጹ እቲ ብቀዳማይ ሚኒስተር ኢትዮጵያ ኣቢይ ኣሕመድ ዝተመርሐን ካልኦት ላዕለዎት ሓለፍቲ መንግስተን ኣባለት ሰራዊት ኢትጵያን ዝተሳተፉሉ ኣኼባ ኢትዮጵያ ኣብ ስምምዕ ይበጻሕ ኣይበጻሕ ብዘየገድስ ነቲ ግድብ ኣብ ወርሒ ሓምለ ብማይ ክትመልኦ ወጢና ከም ዘላ ኣፍሊጡ እዚ ህንጸቱ ኣብ 2012 ዝተጀመረ: 4 ቢልዮን ዶላር ዝውድእ ግድብ ልዕሊ 6,000 ሜጋ ዋት ሓይሊ ኤለክትሪክ ከመንጩ ከምዝኽእልን ክሳብ ሕጂ ድማ 75ተዛዚሙ ከምዘሎ ይግለጽ እዚ ግድብ ኣብ መንጎ ኢትዮጵያን ግብጽን ሓያል ወጥሪ ክፈጥር ከሎ: ሱዳን ኣብ መንጎ ተቐርቂራ ከምዘላ ይግለጽ ሰለስቲአን ሃገራት ተደጋጋሚ ርክባት ብምክያድ እኳ እንተዘተያ ኣብ ስምምዕ ክበጽሓ ኣይከኣላን ግብጺ ኣስታት 90 ሚእታዊት ናይ ማይ ጠለባ ካብ ፈለግ ኒል እተማልእ ብምዃና እቲ ፈለግ መሰረት ህላወኣ ከምዝኾነ እያ እትገልጽ ግድብ ህዳሰ ምስ ተዛዘመ ኣብ ኣፍሪቃ ዝዓበየ ማያዊ ኤለክትሪክ ዘመንጩ ግድብ ክኸውን ትጽቢት ይግበረሉ ኣብ 2012 ዝጀመረ ህንጸት እቲ ግድብ ኣብቲ ንፈለግ ኒል 85 ሚእታዊት ማይ ዘበርክት ሩባ ኣባይዩ ዝህነጽ ዘሎ ናይ ማይ ኲናት ኣብ መስመር ፈለግ ናይል ኢትዮጵያ ኣብ ዝርርብ ግድብ ሕዳሰ ከምዘይትሳተፍ ኣፍሊጣ ኢትዮጵያ ንምታይ ዓብይ ግድብ ክትሃንጽ ደልያ? 